
AUCTOR. 


DELIRIUM  TREMENS. 


V aria  huic  morbo  data  sunt  nomina,  in  quibus 
eligendis  auctores  aut  morbi  sedem,  aut  ejus 
symptomata  essentialia,  aut  propriam  morbi  na- 
turam spectarunt:  uti  delirium  vigilans  (Hay- 
ward),  delirium  ebrietatis  (Blake),  dipso- 
mania,  delirium  ebrietatis  potatorum  (Hufe- 
land),  encephalitis  tremefaciens  (J.  Frank), 
encephalitis  potatorum  (Andreae),  encepha- 
lopathia nervosa  (Leveille),  erethismus  ce- 
rebri abdominalis  (Toepken),  febris  cerebralis 
irritativa  (Gustorf),  febris  cerebralis,  ma- 
nia a potu  (Na  ner  ede),  mania  a temulentia 
(Klapp),  oenomania  (Rayer),  phrenesia  po- 
tatorum (Albers),  delirium  tremens  (Sutton), 
quod  quidem  novissimum  nomen  jam  tam  frequens 
et  in  omnium  ore  est,  ut  nos  quoque  eodem  uti 
non  dubitemus.  Num  autem  hocce  nomen  morbi 
naturae  conveniat,  necne,  non  decernam,  sed 
aptius  puto  nomen  delirii  tremuli,  quum  verbum 
tremens  magis  ad  delirium  ipsum,  quam  ad  aegro- 

tam  pertinere  videatur;  sed  iiil  refert  nomen 
ad  rem. 

Hujus  morbi  imago  in  universum  ab  omnibus 
medicis,  qui  in  eo  describendo  sunt  versati,  fere 
pari  fnodo  est  delineata,  nisi  quod  dissentiunt  in 
minutiis.  His  ego  quoque  accedam,  arctam  de- 
delirii  trementis  descriptionem  componere  conatus, 
quomodo  tam  ex  celeberrimorum  medicorum,  quam 
ex  exigua  experientia  mea  prodiit.  Morbus,  qui 
eos  tantum  invadit,  qui  abusui  spirituosorum  et 
quidem  spiritus  adusti  et  sacchari  diutius  dediti 
sunt,  aut  fuerunt,  quatuor  offert  stadia:  stadium 
prodromorum,  stadium  invasionis,  stadium  acmes 
et  stadium  criseos. 

I.  Stadium  prodromorum. 

Aegrotus  per  aliquot  dies  queri  solet,  minus 
bene  se  habere,  abhorret  a cibo,  quiete  somnoque 
caret  recreante,  accedunt  capitis  dolores,  nausea, 
vomitus,  interdum  dolor  obtusus  in  hypogastrio 
dexti^,  vulgo  paulatim  intumefacto,  virium  de- 
dolatio  et  languor;  attamen  aegrotus  multa  vi- 
detur habere  officia,  motus  sunt  celeriores,  lo- 
quela accelerata,  nonnumquam  impeditum  se 
credit  magisque  festinat,  in  nullo  autem  opere 

persistit,  sed  ab  hoc  ad  alterum  transit.  Porro 
morosus,  iracundus  nonnunquam,  facile  excitatur 
et  mitigatur,  memoria  etiam  parum  valet  et  saepe 
perturbatur.  Extremitatum  tremores  saepius  jam 
in  hoc  stadio,  minoris  tamen  gradus,  in  lucem 
veniunt,  imprimis  mane,  si  aegrotus  potu  nondum 
fructus  est.  Magna  propensio  adest  ad  sudores, 
qui  aegrotum  magnopere  debilitant;  pulsus  hoc 
stadio  certum  symptoma  non  affert,  nam  modo 
frequentior,  modo  tardior,  modo  intermittens,  modo 
aliquantulum  durus  est;  lingua  aut  rubra  aut 
muco  albido  obtecta,  facies  saepe  intumefacta 
est;  aegrotus  raro  et  per  breve  tantum  tempus 
lectum  petit,  ex  quo  etiam,  minimo  strepitu  ex- 
orto, effugit.  Plerumque  aegroti  omnes  hasce 
molestias  aucto  potu  spirituoso  removere,  et  ebrie- 
tate mentisque  absentia  quietem  sibi  parare  co- 
nantur, quae  mentis  absentia  procedente  morbo 
in  dies  augetur. 

Contigit  quidem  nonnunquam,  ut  hoc  in  stadio 
morbus  tollatur,  plerumque  autem,  praesertim 
quum  vulgo  aegroti  medici  auxilium  serius  pe- 
tant, morbus  in  stadium  transit  secundum. 

II.  Stadium  invasionis. 

Appetitus  aegrotum  plane  deficit,  et  spi- 
rituosorum  fastidium  exoriri  solet,  si  autem  ae- 
groti bibunt  tanquara  spasmo  pharynx  contra- 
hitur, et  celerius  quasi  potum  exhauriunt;  cor- 
poris temperatura  varia,  vulgo  capitis  ardor,  fri- 
gus extremitatum  adest;  cutis  sudoribus  frigidis, 

iisdemque  tenacioribus  madet,  qui  non  ita  raro 

■ 

odorem  foetidum  spargunt.  Somnus  aut  omnino 
non  adest,  aut  variis  portentis  interruptus,  ita 
ut  aegrotus  quiete  benefica  plane  careat,  aut  per 
breve  tantum  tempus  ea  frui  possit.  Anxietate 
huc  et  illuc  jactatur,  e lecto  exsultat  abitque, 
timet  insultum  inimicorum,  et  pavidus  circum- 
spicit, modo  unum  tantum  locum  figit  oculis, 
velut  cubiculi  angulum,  modo  portam,  ne  visiones 
' appareant.  In  morbi  decursu  revera  aegri  os- 
tenta vident,  quibus  sese  perturbari  dicunt,  modo 
sunt  animalia,  vel  majora  vel  minora,  mures 
circumcurrentes,  formicae,  pediculi,  quibus  cutis 
tegitur,  ranae  in  lecti  superficie  et  .parietibus 
circumsilientes,  apes  susurrum  facientes,  caprae 
cornubus  lacessentes,  aut  insultare  conantes; 
porro  canes  latrantes,  dracones  aegrotum  devo- 

rare  minantes ; modo  etiam,  licet  rarius,  homines, 
qui  aegros  infestare  videntur,  latrones,  milites; 
saepius  amicis  propinquisque  sese  jungunt  et  ab 
iis  tum  auxilia,  tum  colloquia  petunt;  non  raro 
etiam  has  imaginationes  falsas  dicunt  et  deridejit. 
Interdum  etiam  timent  vitifperationem,  poenam  ob 
neglecta  negotia,  quare  abire  conantur,  ut  labores 
quotidianos  suscipiant;  si  impediuntur,  vehementes 
faciunt  impetus  eosque  etiam  repetunt,  ut  quod 
cordi  est,  perficiant.  His  autem  nisibus,  quam- 
quam acerrimi  sunt,  minime  opponere  custodibus 
se  vult  aeger,  neque  malitia,  neque  indole  prava 
ducitur,  neque  repugnans  irascitur.  Rarissime 
deliria  furibunda  inveniuntur,  praefectis  praeci- 
pueque  medicis  aegroti  obediunt,  iisque  reveren- 
tiam et  observantiam  vulgo  testantur.  Sine  re- 
cusatione medicamina  sumunt,  libenter  adhorta- 
tiones audiunt,  atque  tunc  per  temporis  spatium 
quieti  remanent,  quibus  momentis  coram  iis,  qui 
morbum  ipsorum  ignorant,  nonnunquam  tam  pru- 
dentes se  exhibent,  ut  animadverti  non  possit 
illos  esse  aegrotos,  quo  tamen  taedio  statum 
sanum  simulent,  satis  observatur.  Inter  deliria 
tempus  et  locum  confundunt,  in  regione  aliena 
se  esse  credunt,  homines,  qui  non  adsunt,  lo- 

quentes  audiunt,  praesentes  ignorant.  Quod  ce- 
terum ad  deliria  eorum,  qui  lioc  morbo  laborant, 
attinet,  id  prae  ceteris  observandum,  illa  maxima 
ex  parte  esse  monotona ; horum  omnium  sympto-  ^ 
matum  exacerbationes,  praecipue  vespere  noctuque 
se  ostendunt.  Symptoma  deinde  primarium  et 
essentiale  tremor  artuum  praebet,  inprimis  artuum 
superiorum.  Satis  nota  est  ea  observatio,  spi- 
rituosis  deditos  praesertim  tempore  matutino, 
antequam  solitam  quantitatem  potaverint,  hoc  tre- 
•more  laborare,  qui  tamen  evanescit,  simulae  po- 
tionem sumserint.  In  ipso  autem  morbo  hoc 
signum  redditur  pathoguomonicum,  atque  ad  finem 
usque  remanet,  et  post  morbum  etiam  remotum 
adest,  qui  tremor  nonuunquam  tam  vehemens  fit, 
ut  aegri  ne  minimum  quidem  quod  porrigitur, 
tenere  possint  5 lingua  porrecta  etiam  valde  tremit. 
Praeter  hunc  tremorem  vigiliae  symptoma  essen- 
tiale et  tanquam  constantissimum  sunt  memo- 
randae, ac  saepius  mirandum  est,  quomodo  sine 
virium  confectione  eas  perferre  aegri  possint, 
quum  per  hebdomadem  et  diutius  non  dormiant, 
et  quando  dormire  conantur,  semper  deliriis  ima- 
ginationibusque expergefiant.  Si  somnus  non 
intrat  aut  naturae,  aut  remediorum  auxilio  ad- 

ductus,  mors  evitari  nequit,  plerumque  autem  mor- 
bus in  stadium  transit  tertium. 

in.  Stadium^acmes. 

Summum  fastigium  morbi  symptomata  asse- 
quuntur, nec  fere  ullas  remissiones  habent,- ae- 
grotus mentis  non  est  compos,  deliria  et  phan- 
tasmata fiunt  continua;  vana  opinione  plane  du- 
citur aeger  et  res  falsas  uti  veras  sibi  proponit. 
Sudores  quam  maxime  adaucti,  profusi  totum 
vulgo  corpus,  interdum  singulas  tantum  partes 
praecipue  faciem  pectusque  obtegunt.  Pulsus 
varius,  modo  frequentior  quam  in  stadio  secundo, 
modo  frequentissimus  idemque  parvus  et  debilis. 

Congestiones  ad  caput  rarius,  quare  facies 
pallida,  frequentius  reperiuntur  ad  organa  abdo- 
minalia, hepar  et  ventriculum  versus;  oculi  ni- 
tentes lacrimarum  pleni,  modo  rigent,  modo  timide 
vagantur;  pupilla  modo  contracta,  modo  dilatata. 
Lingua  plerumque  in  media  parte  squalida , muco 
'griseo  tenaciori  tecta,  margines  offert  puros  et 
subrubros.  Secretiones  alvi  et  urinae  sunt  op- 
pressae. Hoc  stadium  tres  vel  plures  dies  du- 
rare solet  et  si  aegrotus  non  moritur,  morbus  in 
sanitatem  transit,  sequitur  stadium  quartum. 

IV.  Stadium  criseos. 

Crisis  delirii  trementis  solo  somno  tran- 
quillo, naturali  eodemque  continuo  effici  potest, 
qui  aut  artis  aut  naturae  ope  revocatur.  Haec 
signa  somno  critico  praecedunt:  symptomata  morbi 
essentialia  remittunt,  tremor  artuum  minuitur,  de- 
liria fiunt  leniora,  eorum  paroxysmi  rariores,  non- 
uunquam  per  breve  tempus  aegrotus  ab  animi 
procellis  liberatur,  pulsus  minus  frequens  et  ce- 

m 

ler  offertur,  aegrotus  debilitatem  corporis  accu- 
sat, saepe  oscitat,  ad  somnum  propensus  denique 
somno,  initio  quidem  minus  tranquillo  et  halluci- 
nationibus interrupto,  corripitor.  Paulatim  haec 
brevia  dormiendi  conamina  in  longiorem  et  tran- 
quilliorem somnum  transeunt,  qui  ad  perfectam 
corporis  restitutionem  opus  est.  Si  autem  ae- 
grotus post  nonnullas  horas  ex  hoc  excitatur  et 

• * • • • ^ • 

novae  morbi  exacerbationes  proveniunt,  mali  omi- 
nis est.  Somnus  criticus  12 — 36  horas  perdu- 
rare potest,  et  quo  graviores  morbi  impetas  fu-  I 
ere,  eo  longius  tempus  somnus  perstare  dicitur. 
Aegrotus  expergefactus  per  aliquod  • tempus  sui 
conscius  redditur.  Plerumque  autem  remanent 
symptomata  morbi  gastrici : lingua  obtecta,  adau- 

eia  sitis,  appetitus  nullus,  artuum  lassitudo,  quae 
vel  sua  sponte  vel  remediis  antigastricis  eva- 
nescunt. 

AETIOLOGIA. 

De  causa,  proxima  delirii  trementis  variae 
sunt  sententiae.  S utto ni us  credit  delirium  tre- 
mens esse  cerebri  morbum,  in  quo  semper  in- 
veneris morbosam  cerebri  mutationem,  una  cum 
quibusdam  earum  sequelis;  attamen  celeritas,  qua 
aeger  in  meliorem  redit  conditionem,  mox  omnino 
convalescens,  hanc  sententfam  non  probat.  Arm- 
strong  symptomata  e congestionibus  sanguineis 
cerebrum  et  hepar  versus,  conjunctis  cum  ner- 
vorum irritatione  explicat.  Albers  naturam  de- 
lirii trementis  non  inflammationem  cerebri,  vel 
ejusdem  membranarum  esse  contendit,  sed  potius 
pathema  cerebri,  cujus  indolem  explicare  non 
audet.  Plures  medici  receutiores  aliam  ferunt 
sententiam,  uti  Goeden,  Toepken,  Fahren- 
horst  proximam  causam  statuunt  meram  plexus 
solaris  affectionem.  Hufeland  morbum  esse 
nervosum  vel  erethicum,  febri  nervosae  similem 
affirmat,  cujus  causa  sit  mera  sic  dicta  passivi- 
tas. Giinther  delirii  naturam  in  depravatione 

quadam  et  debilitate  systematis  cliylopoetici  si- 
tam esse  vult.  Alii  viri  doctissimi  naturam  de- 
lirii trementis  in  conditione  cerebri  ponunt,  prae- 
cipue piae  matris  et  forsan  quoque  arachnoideae, 
vel  subinflammatoria  vel  inflammatoria,  quae  multo 
magis  ad  extravasata  serosa,  quam  ad  ullam  aliam 
inflammationis  sequelam  sit  prona,  ideoque  quo- 
dam jure  inflammatio  serosa  sit  nominanda. 

Quae  quidem  omnes  sententiae,  quantumvis 
inter  se  discrepent,  in  eo  tamen  convenire  viden- 
tur, quod  morbi  sedem  systema  nervosum  agno- 
scant. Nunc  de  etfectu  etiam,  quem  spirituoso- 
rum  abusus  in  organismum  exercet  quidpiam 
dicere  mihi  liceat.  Quod  attinet  ad  spirituoso- 
rum  abusum,  satis  scimus  hujus  rationem  esse 
relativam,  nam  pro  natura  et  constitutione,  nec 
minus  pro  consuetudine  varia,  huic  mensurae  po- 
tio, illi  jam  vitra  singula  abusus  nominari  pos- 
sunt. Itaque  abusus  notio  in  eo  ponenda  est, 
ut  detrimentum  adducat,  vel  subito  apparens,  uti 
ebrietatem,  vomitum,  colicam,  vel  serius,  ut  varia 
vitia  organorum  digestionis  et  assimilationis,  quae 
tandem  morbum  nostrum  provocant.  • Potatores 
videmus  et  adultos  et  juvenes  morbo  corripi, . 
facilius  eos,  quorum  organa  abdominalia  jam  an- 

tea  labefactata  fueruut,  quam  qui  eorum  integri- 
tate gaudent. 

Potulenta  omnia,  e spiritu  vini  parata,  in 
organismum  inducta  primum  systema  nervosum  pe- 
tunt, praecipue  gaugliosum,  unde  nervis  splanch- 
nicis et  nervi  vagi  ope  vis  alcoholis  in  cere- 
brum et  medullam  spinalem  dimanat,  totumque 
systema  nervosum  ejusque  energiam  in  breve 
tantum  tempv^s  excitat.  Exoritur  levitas  motus, 
laetitia,  securitas  animi,  exaltationes,  phantasmata; 
modum  autem  excedens  usus  vertiginem  produ- 
cit et  infirmitatem  musculorum  omniumque  orga- 
norum laxitatem,  subit  tunc  desiderium  quietis  et 
somni , qui  harmoniam  inter  systemata  revocare 
studet.  Quo  diutius  nunc  spiritus  abusus  conti- 
nuatur, quo  major  liquoris  quantitas  semper  opus 
est  ad  commotionem  potatori  jucundam  provo- 
candam, eo  magis  systema  nervorum  excitari, 
deinde  debilitari,  denique  statu  morboso  affici 
necesse  est.  Effectus  secundarius  est,  quod  haec 
acerrima  nervorum  excitatio  vasorum  systema, 
aggreditur,  provocantur  congestiones  ad  organa 
abdominalia,  ventriculum,  jecur,  lienem;  vasa  ve- 
nosa extenduntur,  exstant  plethoca  abdominalis, 
polycholia;  eodem  modo  fit,  ut  et  ad  cerebrum 

congestiones  venosae  habituales  oriantur,  sicuti 
cadavera  quoque  dissecta  nobis  ostendunt.  Signa 
auctioris  sensibilitatis,  quae  apud  potatores  inve- 
niuntur, dum  jejuni  sunt,  ut  sensus  inanitatis 
injucundus,  artuum  tremor,  quae  exhauriendo  poto 
consueto  fugere  conantur,  debilitata  vasorum  irri- 
tabilitate, adaucta  nervorum  excitabilitate,  effi- 
ciuntur. Si  morbi  nostri  sjmptomata  proprium- 
que ejus  decursum  consideramus,  haec  partim  e 
nimia  nervorum  commotione  sive  erethismo,  par- 
tim e turgore  venoso  et  accumulationibus  san- 
guinis localibus  et  in  cerebro  et  in  organis  ab- 
dominalibus sunt  derivanda,  quae  ad  varios  gra- 
dus ascendere  effectusque  habere  possunt. 

Quod  ad  causas  disponentes  attinet,  delirium 
tremens  abusu  spirituosorum  praecipue  spiritus  so- 
lani tuberosi,  frumenti,  sacchari,  oryzae,  maxime 
autem  omnibus  iis  potulentis  spirituosis  quae  oleum 
aethereum  graveolens  continent,  adduci  satis  edo- 
cti sumus  5 minorem  vim  exercet  cerevisia  fortis, 
quippe  qua  leves  tantummodo  morbi  insultus  pro- 
vocantur; at  non  solum  fortiora  cerevisiae  an- 
glicae  genera,  sed  etiam  nostrae  patriae  cere- 
visiam,  nimia  humuli  lupuli  copia  paratam,  hunc  ! 
morbum  gignere  posse  satis  constat.  De  vini 

abusu  ab  auctoribus  nullae  certae  quidem  res 
allatae  sunt,  nihilo  secius  tamen  non  dubitandum 
est,  quin  vinum  corruptum  vappaque  morbi  causae 
existere  possint.-  Plerumque  vero  oleum  aelhe- 
reum  graveolens  aecusatur,  qnod  spiritui  adusto, 
praecipue  vilioris  notae,  e solani  tuberibus  pa- 
rato inest,  et  peculiarem  vim  in  systema  nervo- 
sum exercere  dicitur,  quum  vel  una  hujus  olei 
gutta  nauseam,  vertiginem  aliasque  nervorum 
perturbationes  excitare  valeat.  Num  spiritus 
solani  tuberosi  pernieiosior  quam  frumenti  sit, 
non  constat,  attamen  plures  medici  hoc  se  ob- 
servasse volunt.  Quousque  his  spirituosis  abu- 
tendum sit,  ut  morbus*  nascatur,  in  universum 
definiri  non  potest,  sed  ex  varia  constitutionum 
ratione  pendet.  Utram  dispositio  corporis  in  non- 
nullis hominibus  ad  delirium  tremens  adsit,  necne, 
decerni  non  potest;  majus  fert  spiritus  abusus 
periculum,  si  mane  a jejunis  sumitur,  quippe  qui 
digestionis  organa  roborare  velint,  siquidem  ea 
non  solum  non  roborant,  sed  adeo  maxime  de- 
bilitant. Ebrietate  ipsa  aut  lassitudo  post  potum, 
aut  affectio  morbosa,  aut  delirium  tremens  pro- 
voeatur.  Ceterum  viros  magis  quam  feminas 
morbo  corripi  consentaneum  est,  quum  hae  ra- 

rias  spiritus  abusui  deditae  sint;  quod  ad  aeta- 
tem pertinet,  inde  a tricesimo  usque  ad  quinqua- 
gesimum aetatis  annum  morbus  invadere  solet. 
Magnam  ad  delirium  tremens  provocandum  vira 
etiam  vita  et  negotia  exercent,  quare  illud  ho- 
minum genus,  quod  nullum  habet  negotium  re- 
ctura, sed  in  plateis*  laboribus,  qui  fortuito  offe- 
rantur, quaestum  facere  studet,  maxima  delirio 
tremente  laborantium  pars  apud  nos  existit. 

Inter  causas  occasionales  praecipue  memo- 
randae sunt  omnes  animi  affectiones,  uti  ira,  in- 
dignatio, timor,  terror,^  laetitia  subita,  porro  refri- 
geratio, qua  secretiones  excretionesque  suppri- 
muntur, uti  haemorrhoides  aliaeque  haemorrhagiae 
habituales,  pedum  sudores,  nec  minus  ulcera  cele- 
rius sanata.  Praeterea  laesiones  externae,  ossium 
fracturae,  potissimum  capitis  vulnera,  favente 
genio  epidemio  gastrico-bilioso,  luxationes,  con- 
tusiones, omnesque  morbi  interni  hoc  malum  effi- 
cere possunt.  Neque  negandum  est,  peculiarem 
aeris  conditionem  ad  delirium  provocandum  ali- 
quid conferre  posse;  praecipue  mense  Majo, 
Junio,  Julio  major  aegrotorum  numerus  obser- 
vatus esse  dicitur. 

EXITUS  DELIRII  TREMENTIS. 

Delirium  tremens  quoque,  sicuti  plerique 
ceteri  morbi,  in  sanitatem,  mortem  aliosque  mor- 
bos transire  potest.  In  sanitatem  abit  morbus 
somno  continuo  et  quieto,  tcI  vi  naturae  solius, 
vel  arte  medica  provocato;  somnus  majoribus 
opii  dosibus  elFectus  sopori  fere  similis  est,  quo 
fit,  ut  aegrotus  expergefactus  statim  non  omnino 
bene  se  habeat;  si  vero  natura  somnum  provo- 
cat, plerumque  ante  somni  introitum  stadium  de- 
crementi antecedere  videmus,  quo  omnia  sym- 
ptomata sensim  sensimque  decrescunt.  — In 
mortem  morbus  transgreditur  exhausta  cerebri 
vita,  priusquam  aegrotus  somno  est  gavisus, 
symptomata,  quae  vehementiam  summam  assecuta 
sunt,  mitigantur,  excretiones  exstant  involunta- 
riae, augentur  sudores,  facies  pallida,  speciem 
hippocraticae  induit.  Deliria  mussitantia  fiunt, 
sopore  denique  correpti  relaxatis  artubus  [ae- 
groti jacent  et  denique  capite  reclinato  exspi- 
rant; tum  aegroti  apoplexia  cerebri  nervosa,  id 
quod  saepissime  fit,  diem  obeunt.  Sed  etiam 
apoplexia  et  serosa  et  sanguinea  intrare  potest, 
ant  inter  vigilias  aut  inter  somnum;  in  casu  illo 

plerumque  spasmi  toiiici  antecedunt,  aegrotus  col- 
labitur,  artus  rigescunt,  ut  in  tetano,  aut  spasmi 
clonici  aegrum  corripiunt,  ut  in  eclampsia.  Apo-  j 
plexia  sanguinea,  quae  inter  somnum  intrare  ma-  | 
joribusque  opii  dosibus  inepte  adhibitis  adduci 
solet,  haecce  offert  symptomata:  aeger  jacet 
oculis  apertis,  respiratione  tarda  et  stertorosa,  ! 
genis  subrubris,  saepiusque  inter  somnum  cohor-  | 
rescit.  Pulsus  initio  plenus,  tardus,  *iutermittens  | 
iit,  subsultus  tendinum,  excretiones  involuntariae  ! 
adveniunt,  denique  mors  sequitur.  — Ex  resi^  j 
duis  morbi  hydrops  interdum  gignitur,  quum  po-  ^ 
tuum  spirituosorum  abusu  assimilandi  vis  adeo  | 
debilitetur,  ut  natura  non  amplius  cruorem  vel  !j 
lympham  plasticam,  sed  serum  tantum  parare  || 
possit;  praecipue  autem  homines  pingues  ad  i 
huncce  exitum  proclinantur.  Praeterea  saepius  | 
remanet  artuum  tremor,  vomitus  matutinus  he- 
luonum , variaque  visus  vitia,  ut  strabismus,  am- 
blyopia, diplopia,  indurationes  organorum  ab-  ? 
dominalium,  uti  lienis  hepatisque.  Becentioribus  i 
temporibus  aegrotos,  iterato  delirio  tremente  i 
laborantes,  postea  encephalomalaciae  succubuisse 
observatum  est.  Animi  hebetudinem , memoriae 
infirmitatem  et  stupiditatem,  saepe  in  vetustis  pota- 

toribus  invenimus;  denique  notandum  est,  delirium 
tremens  hominem  semel  aggressum  facile  redire, 
et  eo  perniciosius  fieri,  quo  saepius  recurrerit. 

PROGNOSIS. 

Prognosis  omnino  dubia  est  statuenda,  non- 
nuuquam  mala.  S causis  jam  gravique  nervorum 
affectione  colligere  licet  morbum  non  parvi  esse 
momenti,  qua  in  re  etiam  omnes  fere  auctores 
consentiunt,  etiamsi  nonnunquam  factum  est,  ut 
morbus  sola  naturae  ope  sanaretur.  Saepius 
tamen  delirium,  etsi  removebatur,  multa  mala  re- 
liquit, quae  organorum  abdominalium  debilitatem 
augent;  pessimum  ad  prognosin  statuendam  mo- 
m'entum  illa  est  observatio,  istos  homines  sana- 
tos a spirituosis  non  abstinere,  sed  saepe  eo 
magis  iis  uti,  quare  recidivus  fit  morbus,  et 
pejor  prognosis,  quo  saepius  recurrerit.  Resti- 
tutionem in  sanitatem  providere  licet  in  juvenibus 
atque  potatoribus  ceteroquin  non  exhaustis,  ubi 
morbus  nondum  affuerat,  vel  ubi  sine  complica- 
tionibus decurrebat;  porro  si  breve  post  tempus 
dormiendi  cupiditas  somnusque  ipse,  vi  vel  na- 
turae, vel  medicamentorum  intrat,  si  somnus  quie- 
tus est  et  aliquot  horas  perdurat,  si  denique  ae- 

grotus  somno  levatus  expergiscitur.  Metuendae 
sunt  complicationes,  uti  encephalitis,  quam  facile  ' 
exsudatio  sequitur,  pneumonia,  hepatitis,  erysi- 
pelas faciei;  num  vero  dilirium  tremens  causis 
externis  provocatum  longe  minus  periculosius 
sit,  quam  causis  internis,  nondum  constat.  Sym-  ^ 
ptomata  praeterea,  quae  malum  tantum  praesa- 
gium permittunt,  sunt:  haemorrhagiae,  iitsultus 
epileptici,  sive  initio  sive  in  decursu  morbi,  tre- 
mores vehementissirai,  pulsus  valde  frequens,  par- 
vus, respiratio  anxia,  stertorosa,  sudores  profu- 
siores, frigidi,  deliria  valde  anxia  cum  insolito 
cadendi  timore,  licet  aegroti  in  lecto  cubent,  vi- 
giliae continuae  cum  vano  dormiendi  conatu, 
signa  apoplectica  et  paralytica.  Faustioris  omi- 
nis symptomata  haec  sunt:  vomitus  sponte  oriens 
morbi  initio,  pulsus  non  valde  frequens,  somnus 
longus,  placidus,  qui  est  vera  morbi  crisis,  nara 
aliae  crises  materiales  prodire  non  solent,  si 
diarrhoeas  biliosas  exceperis. 

SECTIONES  CADAVERUM.  . 

In  hominibus  delirio  tremente  mortuis  per- 
pauca reperta  sunt,  et  nunquam  fere  causa  mor- 
tis ex  illis  sectionibus  cognosci  potest.  Multi 

in  cerebro  cavo  nil  morbosi  invenerqnt,  alii  ce- 
rebri substantiam  laxam  et  ferme  dissolutam 
circa  ventriculos ; vasa  turgida,  sanguine  repleta, 
liquorem  serosum  in  cerebri  cavitatibus,  et  ad 
basin  cranii  sanguinis  extravasatum;  piam  ma- 
trem crassiorem,  arachnoideam  tenaciorem,  opa- 
cam se  vidisse  dicunt.  Pulmones  in  adultis 
crebro  fusci,  sanguine  spumoso  repleti,  laxi  sunt. 
Organa  abdominis  ubique  mutata  reperiuntur,  tum 
circa  formam,  tum  circa  structuram;  ventriculus 
aSre  distentus,  muco  viscido  repletus,  tunica  mu- 
cosa rubefacta,  nonnunquam  emollita;  hepar  in 
potatoribus  fere  semper  morbosum  invenitur,  per- 
magnum, tumens,  molle  aut  durum,  colore  livido, 
vasa  saflguifera  et  bilifera  dilatata.  Intestina  li- 
vida, indurata  et  rubefacta.  Lienis  massa  pul- 
posa, sanguinolenta  'et  intumefacta. 

CURA. 

In  cura  morbi  ipsius  nos  ante  omnia  morbi 
natura  ducere  debet;  primum  igitur  agatur  de 
inflammatoria  delirii  trementis  cura.  In  hac  forma 
congestiones  ad  singula  organa,  et  ex  illis  or- 
tae irritationes  in  systemate  vasorum  adsunt; 
itemque  signa  status  gastrici  in  lucem  veniunt, 

quae  quidem  sunt  removenda,  priusquam  nervo- 
rum atFectiones  extinguere  conamur.  Hanc  in- 
dicationem methodo  antiphlogistico  - derivatoria 
assequimur,  quae  caute  tantum  in  delirio  tre- 
mente est  adhibenda,  quum  morbus  ipse  facile 
in  astheniam  transeat,  potatoresque  valde  post 
quamque  sanguinis  emissionem  collabuntur;  at- 
tamen saepius  contigit,  ut  morbus  remediis  an- 
tiphlogisticis  mox  in  sanitatem  converteretur. 
Omnino  ceteroquin  veuaesectio  raro  est  indicata, 
et  tunc  quidem  tantum  in  stadio  prodromorum, 
in  juvenibus,  viris  robustis,  plethoricis,  si  adsunt 
complicationes  inflammatoriae  cerebri  aut  pulmo- 
num. Suttoiiius  et  plerique  medici  Anglici 
sanguinis  missionem  omnino  rejiciunt;  Bark- 
hausen  et  Lind  eas  saepe  morbo  ineunte  cum 
successu  ordinaverunt;  ceterum  sunt  sanguinis 
detractiones  locales  per  hirudines  aut  cucurbi- 
tulas scarificantes  multo  tutiores  utilioresque, 
quae  pro  symptomatibus  aut  capiti,  aut  regioni 
hypochondriacae  dextrae  applicandae  sunt.  Ubi 
vero  congestiones  caput  versus,  faeieique  rubor 
tantam  obtinent  vehementiam,  ut  solae,  detractio- 
nes sanguinis  locales  non  sufficiant,  tunc  epithe- 
mata et  perfusiones  frigidae  sunt  indicatae,  quod 

remedium  praecipue  in  primo  morbi  stadio  hallu- 
cinationes phantasiasque  aegroti  coercere  valet, 
quem  ad  finem  tamen  saepius  sunt  repetendae^ 

Caute  tamen  sunt  applicandae,  quum  saepius  su- 
♦ 

dor  totius  corporis,  si  calidus  fit  idemque  criti- 
cus, earum  usum  vetet.  Vesicantia  raro  hoc  in 
morbo  sunt  adhibenda,  et  tunc  potissimum  forma 
asthenica  nuchae  applicanda;  ideo  enim  eorum 
usus  non  est  commendandus,  quod  nervorum  ir- 
ritationem augent,  inquietudinem  insomniamque 
aegrotis  inferunt.  — 

Laxantia  maxime  remedia  salina,  alvi  ob- 
structione perdurante,  etiam  sunt  adhibenda,  licet 
per  se  sanationem  non  producant;  attamen  re- 
mediis auxiliaribus  gravissimis  sunt  adnumeranda. 
Huc  pertinent,  si  vehementes  adsunt  conge- 
s(iones,  sal  amarum,  sal  mirabile  Glauberi;  quin 
etiam  in  hepatis  inflammatione  mercurium  dulcem 
cum  opio  adhibere  licet.  Incitata  tali  modo  alvi 
excretio,  porro  lenioribus  purgantibus  refrige- 
rantibus adjuvari  potest,  velut  tartaro  natronato, 
kali  tartarico,  tartaro  boraxato,  quae  ceterum 
ad  morbum  ipsum  debellandum  non  multum  va- 
lent. Si  clysmatibus  uti  volumus,  illa  ex  aceto 
vini  parata  optimum  praebent  eflFectum. 

In  forma  delirii  trementis  erethistica,  quae  1 
vulgaris  est,  methodo  antagonistico  — derivatoria  1 
cerebri  irritationem  minuere,  somnumque  promo-  \ 
vere  studemus.  Quem  ad  finem  nauseosa  indi-  ■ 
cata,  quorum  e numero  prae  ceteris  collaudandus  i 
tartarus  emeticus.  Dosi  media  enim,  seu  nau-  ; 
seosa  praescribitur,  ad  granum  dimidium  saepius 
repetendus,  ut  sensim  grana  quatuor  sive  octo 
consumantur.  Si  vero  complicatio  adest  gastrica, 
sive  deliria  fortiora  'sine  congestionibus  adsunt, 
emeticum  e tartaro  stibiato  dosibus  nauseosis 
praemittendum  est.  Continuus  tartari  emetici 
usus  ceterum  rejiciendus,  quum  intestina  morbose 
afficiat,  et  in  iis  pustulas  eodem  modo,  quo  in 
cute, ‘provocet.  Itaque  optime  derivatio  e cerebro 
instituitur  et  ad  somnum  propensio  adjuvatur. 
Hic  autem  eo  denique  adducitur  optime,  quod 
irritabilitatem  musculorum  ad  summum  gradum 
exhaurimus.  Quamobrem  aegrotum  sine  ullo  im- 
pedimento, quamdiu  ipse  cupit,  currere  permit- 
timus,  quin  etiam  ad  currendum  cogimns,  ita 
tamen  ut  nullo  modo  violetur,  sed  custodibus 
tutelaribus  sit  circumdatus,  donec  tandem  labe- 
factatus somno  se  dedat.  Haec  optima  curandi 


methodus  omuiiio  naturae  consentanea  est,  et 
ea  ipsa  indicatur. 

Gavendura  autem,  ut  nonnunquam  fit,  ne 
aeger,  ut  prohibeatur,  quo  minus  se  ipsum  aut 
alios  violet,  vestimentis  coarctantibus  coerceatur, 
nam  revera  non  desunt  exempla,  ubi  aegroti  tali 
modo  prohibiti  et  coarctati,  praecipue  in  augustis 
locis,  quasi  in  carcere  retenti,  non  multo  post 
delirio  et  mania  correpti  diem  obierunt. 

Longe  aliter  autem  forma  delirii  trementis 
asthenica  tractanda  est,  quae  apud-horaines  aetate 
provectiores,  et  magnopere  jam  debilitatos,  abusu 
spirituosorum  corruptos  exstare  solet.  Vix  haecce 
morbi  periculosioris  forma  methodo  antagonistico 
— derivatoria  removeri  potest,  sed  aliud  po- 
stulat remedium,  quod  adaugenda  cerebri  energia, 
irritabilitatem  in  haC  forma  nimis  auctam,  deli- 
riis perpetuis  obviam  diminuat.  Prae  ceteris  e 
remediis  sedantibus  opium  in  delirio  tremente 
collaudatur,  cujus  doses  tam  diu  augendae  esse 
dicuntur , donec  aegrotus  ad  somnum  perveniat, 
quare  tinctura  opii  simplex  aut  crocata,  ad  guttas 
decem  usque  viginti,  omni  bihorio,  sive  quaque 
hora  praescribitur;  quin  medici  Anglici  per  horas 
triginta  septem  vel  octo  drachmas  tincturae  opii 


28 


praebuerunt  aegrotis.  At  cavendum,  ne  nimia 
opii  copia  apoplexia  cerebri  sanguinea  efficiatur, , 
quod  incautiore  opii  usu  nonnunquam  observatum 
est.  Quare  aut  per  breve  tempus  dosin  tartari 
stibiati  nauseosam,  sive  leniora  purgantia  salina 
praemittere  licet,  seu  simul  cljsmata  ex  aceto 
vini,  vesicantia  ad  caput  ipsum  aut  ad  nucham 
applicantur.  Optime  autem  opium  cum  remediis 
corrigentibus  conjungimus,  velut  cum  acidis  mi- 
neralibus, ut  cum  acido  phosphorico  diluto,  eli- 
xirio  acido  Halleri,  et  quae  sunt  reliqua ; sive 
cum  naphtha  aceti,  spiritu  sulphurico-aethereo, 
spiritu  nitrico-aethereo,  partim  ne  appareant  con- 
gestiones venosae,  partim  ut  diminuatur  profusior 
cutis  excretio.  Quod  ad  opii  usum  attinet,  ca- 
vendum inprimis,  ne,  si  propensio  ad  somnum 
jamjam  apparet,  augeantur  opii  doses,  nam  tunc 
Jam  per  se  natura  somnum  adducere  valet.  Si 
morbo  remoto  saepius  exstant  capitis  perturba- 
tiones, vertigo,  aut  si  periculum  apoplexiae  ad- 
fuerat, infusum  amicae  cum  spiritu  sulphurico  — 
aethereo  optimum  exserit  effectum;  sin  autem 
gastroataxia  acido-mucosa  restat,  ea  aut  diaeta 
cautiore,  aut  usu  extracti  chamomillae  in  aqua 
aromatica,  aut  in  aqua  melissae  soluti  facilius 


29 


removetur.  Notainduin  denique,  quinam  facti  sint 
conatus  ad  mortem  evitandam,  si  aut  apoplexia 
sanguinea  aut  nervosa  intraverit;  huc  pertinent 
moxae  ad  caput  applicatio,  moschi  et  phosphori 
usus,  praecipue  autem  clysmata  ex  infuso  amicae 
fortiori  parata,  cum  justa  tartari  stibiati  dosi, 
quae  tamen  omnia  fuerunt  vana  atque  irrita. 


VITA. 


Natus  sum  ego,  Henricus  Albertus  Petrus 
Haering,  confessioni  evangelicae  addictus,  Musca- 
viae,  oppido  Lusatiae,  die  II.  m.  Junii  anni  h,  s. 
XXIV.  patre  Guilelrao,  quem  mihi  a.  XL.  h.  s. 
morte  ereptum  vehementissime  lugeo,  et  matre  Au- 
gusta e gente  Paul,  quam  salvam  adhuc  pio  animo 
veaerans,  ut  perdiu  Deus  optimus  maximus  incolu- 
mem mihi  conservet,  quotidie  precor.  Primis  litte- 
rarum elementis  imbutus  per  septem  et  dimidium 
annum  gymnasium  Gorlicense,  quod  directore  Anton 
floret,  frequentavi.  Maturitatis  testimonio  ornatus, 
medicinae  operam  daturus,  tempore  paschali  anui 
MDCCCXLIV  Almam  Universitatem  Fridericam 
Guilelmam  petii  et  ab  111.  Lachmann,  t.  t.  re- 
ctore magniflco,  civium  academicorum  numero  ad- 
scriptus,  apud  Ili.  Busch,  t.  t.'  ordinis  medicorum 
i decanum  maxime  spectabilem,  nomen  sum  professus. 
Ibi  per  quadriennium  his  interfui  scholis: 

III.  Eunth  de  botanice;  III.  Gabler  de  logice 
et  metaphysice;  111.  Do  ve  de  physice;  III.  Hecker 


de  encyclopaedia  et  methodologia,  de  historia  medi- 
cinae; III.  Schlemm  de  osteologia,  syndesmologia^ 
spanchnologia  et  anatomia  organorum  sensuum;  IU. 
Mulier  de  anatomia  universa,  de  anatomia  organo- 
rum sensuum  et  de  physiologia  speciali ; qui  idem  cum 
IU.  Schlemm  artem  cadavera  rite  secandi  me  do- 
cuit; 111  Mitscherlich  de  chemia  experimentali  et 
anorganica  et  organica;  IU.  Lichtenstein  de  zoo- 
logia;  111.  Weiss  de  mineralogia;  111.  Mitscher- 
lich de  materia  medica;  111.  Horn  de  morbis  syphi- 
liticis et  psychicis;  111.  Romberg  et  IU.  Wagner 
de  pathologia  et  therapia  speciali;  111.  C asper  de 
arte  formulas  medicas  rite  concinnandi  et  de  medi- 
cina forensi;  111.  Jiingken  de  chirurgia  speciali; 
Exp.  Schoeller  de  arte  obstetricia. 

Exercitationibus  clinicis  interfui  medicis,  chi- 
rurgicis, ophthalmiatricis , obstetriciis  virorum  Illu- 
strissimorum et  Celeberrimorum  Wolff,  Romberg, 
Schonlein,  Dieffenbach,  Jiingken,  Busch. 
Quibus  viris  omnibus,  optime  de  me  meritis,  quam 
possum  maximas  ago  semperque  habebo  gratias. 

Jam  vero  tentaminibus,  tam  philosophico  quam 
medico,  nec  minus  examine  rigoroso  coram  gratioso 
medicorum  ordine  rite  superatis,  spero  fore,  ut,  dis- 
sertatione thesibusque  publice  defensis,  summi  iu  me- 
dicina et  chirurgia  honores  in  me  rite  conferantur.  — 


. THESES. 

1.  Certum  graviditatis  signum  non  exstat. 

2.  Marasmus  senilis  non  est  morbos. 

3.  Cholera  asiatica  est  contagiosa. 

4.  Medicinae  studium  censeo  antiquissimum. 


